নবীগঞ্জ সংবাদদাতা ॥ নবীগঞ্জ উপজেলার ইনাতগঞ্জ ফাঁড়ীর পুলিশ ৪ বছরের পলাতক আসামী ও মোবাইল ফোন চোর চক্রের সক্রিয় সদস্য কমল উদ্দিন (৩৫) এ গ্রেফতার করেছেন। তার বিরুদ্ধে নবীগঞ্জ থানায় জিআর মামলা নং-৩১২/১১। সে উপজেলার দীঘলবাক ইউনিয়নের পশ্চিম কসবা গ্রামের রাইব উদ্দিনের পুত্র। গতকাল সোমবার বিকেলে ইনাতগঞ্জ ফাঁড়ীর এসআই ধর্মজিত সিনহা ইনাতগঞ্জের বান্দের বাজার এলাকা থেকে তাকে গ্রেফতার করেন। এসআই ধর্মজিত সিনহা সত্যতা নিশ্চিত করে বলেন, সে শুধু পলাতক আসামীই না সে আউশকান্দি এলাকার মোবাইল ফোন চোর চক্রের সক্রিয় সদস্য। তার কাছ থেকে চোরাইকৃত দুটি মোবাইল ফোন উদ্ধার করা হয়েছে। আউশকান্দি এলাকা থেকে অনেকেই তার বিরুদ্ধে মোবাইল ফোন চুরির করার অভিযোগ করেছেন।